Raquel Rastenni

Raquel Rastenni, født Anna Rachel Rastén, (født 21. august 1915, død 17. august 1998) var en populær dansk slagersanger av jødisk herkomst. Hun debuterte i 1938 og slo senere gjennom som krigsflyktning i Sverige. Etter krigen fikk hun suksess i hele Skandinavia og gjorde flere hundre plateinnspillinger. Blant innspillingene var danske versjoner av norske sanger av blant andre Alf Prøysen, Vidar Sandbeck og Arne Paasche Aasen.

Bakgrunn 
Hennes bestselgende plateinnspilling var «Hele ugen alene» (1953) som solgte over  eksemplarer. Hun var den første danske artisten som mottok gullplate for én million solgte grammofonplater. 

I 1958 vant Dansk Melodi Grand Prix med låten «Jeg rev et blad ud af min dagbog». Hun representerte deretter Danmark i Eurovision Song Contest 1958, der hun endte på en åttendeplass av ti deltakere. 

Hun deltok ytterligere to ganger i Dansk Melodi Grand Prix: I 1961, i duett med Grethe Sønck og sangen «Hjemme hos os»; og i 1964 med sangen «Vi taler samme sprog».

Sangen «Heksedans (her kommer mutter med kost og spand)» sunget av Rastenni, er tatt opp i den danske kulturkanonen.

Referanser

Eksterne lenker 
 
 
 
 Dansk Kvindebiografisk Leksikon – Rachel Rastenni

Danske musikere
Personer med enkeltverk i den danske kulturkanonen
Deltakere i Eurovision Song Contest
Vinnere av Dansk Melodi Grand Prix
Personer fra København